b"\n_START_ARTICLE_\nZimske olimpijske igre 1940\n_START_PARAGRAPH_\nZimske olimpijske igre 1940 (uradno V. olimpijske zimske igre) so bile na\xc4\x8drtovane zimske olimpijske igre, ki naj bi po prvotnem na\xc4\x8drtu potekale leta 1940 v Sapporu (Japonska), toda zaradi druge svetovne vojne so odpadle._NEWLINE_Sapporo se je odpovedal gostovanju \xc5\xbee leta 1938 zaradi izbruha druge kitajsko-japonske vojne. Mednarodni olimpijski komite je naziv gostitelja nato podelil St. Moritzu, kjer so potekale \xc5\xbee zimske olimpijske igre 1928, a ga je zaradi nesoglasij z lokalnimi organizatorji kmalu odvzel. Naziv je nato prejel nem\xc5\xa1ki Garmisch-Partenkirchen, ki je gostil \xc5\xbee prej\xc5\xa1nje zimske olimpijske igre. Tri mesece kasneje je Tretji rajh vdrl na Poljsko in spro\xc5\xbeil za\xc4\x8detek druge svetovne vojne, zato so bile igre dokon\xc4\x8dno odpovedane. Prav tako so bile odpovedane igre leta 1944, ki naj bi jih gostila italijanska Cortina d'Ampezzo._NEWLINE_Prve povojne zimske olimpijske igre je gostil St. Moritz leta 1948, Sapporo pa je gostil zimske olimpijske igre 1972. Nem\xc4\x8dija vse od leta 1936 ni bila ve\xc4\x8d izbrana za prireditelja zimskih olimpijskih iger; kasneje je za organizacijo iger leta 2018 kandidiral M\xc3\xbcnchen, ki pa je izgubil proti ju\xc5\xbenokorejskemu Pjong\xc4\x8dangu."